अडाणी केस पर सीतारमण का हमला, कहा-गड़बड़ी कांग्रेस सरकारों वाले राज्यों में हो रही
Sitharaman's attack on Adani case, says disturbances are happening in states ruled by Congress निराधार आरोप लगा बार-बार गलती कर रहे राहुल, अडाणी केस पर सीतारमण का हमला, कहा गड़बड़ी कांग्रेस सरकारों वाले राज्यों में हो रही
केंद्रीय वित्त मंत्री निर्मला सीतारमण ने अडानी मुद्दे पर प्रधानमंत्री नरेंद्र मोदी पर झूठे आरोप लगाने के लिए आज कांग्रेस नेता राहुल गांधी पर जमकर निशाना साधा। निर्मला ने कहा कि राहुल इस तरह के आरोप लगाकर बार-बार गलती कर रहे हैं।
उन्होंने कहा कि केरल की कांग्रेस सरकार ने थाली में सजाकर विझिंगम पोर्ट अदाणी समूह को दिया था। यह फैसला किसी टेंडर के आधार पर नहीं किया गया था। राजस्थान में अडाणी की कंपनी को एक सौर ऊर्जा प्रोजेक्ट दिया गया। वित्त मंत्री ने कहा कि अगर कोई गड़बड़ी हो रही है तो यह कांग्रेस के नेतृत्व वाली सरकारों में हो रही है, पर राहुल गांधी इसके बारे में एक शब्द भी नहीं बोलेंगे।
राहुल सबक नहीं सीखते
बेंगलुरु में प्रेस कॉन्फ्रेंस में निर्मला ने कहा कि अगर राहुल गांधी वास्तव में सोचते हैं कि अडानी को ये सब अनुचित लाभ दिए गए हैं, तो यह सच नहीं है। निर्मला ने कहा कि हमने देखा कि 2019 के चुनावों से पहले भी राहुल ने ऐसे आरोप लगाए थे। वे अब फिर से आरोप लगा रहे हैं। राहुल इन झूठे आरोपों से कोई सबक नहीं सीखते हैं।
सुप्रीम कोर्ट में माफी मांगी
सीतारमण ने कहा कि 2019 में राफेल के आरोपों में जब राहुल गांधी ने बयान दिए तब उन्हें सुप्रीम कोर्ट में माफी मांगनी पड़ी। उससे पहले RSS के खिलाफ गलत बयान देने पर लिखित माफीनामा देना पड़ा। आज राहुल गांधी कहते हैं मैं गांधी हूं सावरकर नहीं। क्या उन्हें याद है कि उन्होंने माफी मांगी थी? निर्मला ने कहा कि राहुल ने 2019 में पीएम मोदी को लेकर गलत बयानी की थी और कांग्रेस नेता एक बार फिर वही गलती दोहरा रहे हैं।
वित्त मंत्री ने कहा कि हमारी सरकार ने चीनियों को अरुणाचल प्रदेश में प्रवेश करने से रोका है। हमारे काम ही बोलते हैं।
राहुल गांधी से जुड़ी ये खबर भी पढ़ें:
राहुल ने पूछा- अडाणी और PM का क्या रिश्ता:कहा- अमीरों की लिस्ट में 2 नंबर पर कैसे आए, BJP बोली- माल्या को किसने बढ़ाया
लोकसभा में मंगलवार को कांग्रेस नेता राहुल गांधी ने गौतम अडाणी और हिंडनबर्ग रिपोर्ट पर सरकार और प्रधानमंत्री नरेंद्र मोदी से सवाल पूछे। राहुल ने 45 मिनट की स्पीच की शुरुआत भारत जोड़ो यात्रा के दौरान पूछे गए लोगों के सवालों से की। फिर इन्हीं सवालों का हवाला देते हुए गौतम अडाणी के मुद्दे पर आ गए।
राहुल ने कहा, "2014 में गौतम अडाणी दुनिया के अमीरों की लिस्ट में 609वें नंबर पर थे। कुछ ही साल में न जाने क्या जादू हो गया, अडाणी इस लिस्ट में दूसरे नंबर पर आ गए।" इस पर कांग्रेस सांसदों ने नारा लगाया ‘मोदी है तो मुमकिन है।’ पढ़ें पूरी खबर...